# data[].attributes.body
Yhdistetty kaksi samankaltaista ideaa.

Puistoruokailun järjestäminen koululaisille kesäkuussa (esim 2krt/vko). Loman alkamisesta esim. juhannukseen asti. Samalla voisi olla vaikka jotain ohjattua peli/leikkitoimintaa.

Valmistelu: Hyvä idea! Vaatii vielä toteutustavan tarkempaa suunnittelua. Ruoka olisi mahdollista saada kunnan ruokapalveluiden kautta, mutta muu organisoiminen vaatii tarkempaa miettimistä. Voisiko olla toteutettavissa yhteistyössä eri toimijoiden kanssa? Saadaanko toimijoita mukaan, jolloin saataisiin jokaiselle kerralle pientä ohjattua toimintaa?

Hinta-arvio: 1 500 euroa.

JATKOTYÖSTÖN KOMMENTIT: Voidaan toteuttaa kerran viikossa kirkonkylällä ja kerran viikossa Tupoksessa kesäkuun kolmella ensimmäisellä viikolla. Päivitetään hinnaksi 1 500 euroa.

# data[].attributes.headline
27. Snack automaatti yläkoululle tai lukiolle

# data[].attributes.subject
27. Snack automaatti yläkoululle tai lukiolle

# data[].attributes.body
Valitaan joku välipala, joka maksetaan joko käteisellä tai kortilla.

Valmistelu: Idea vaatii vielä toimintamallin tarkempaa selvittelyä, että miten se olisi toteutettavissa ilman jatkossa syntyviä kuluja tai työpanosta.

Kouluruokasuositusten mukaisesti tulee huomioida, etteivät virvoitusjuomat, mehut, makeiset ja/tai muut runsaasti lisättyä sokeria, suolaa tai tyydyttynyttä rasvaa sisältävät tuotteet ole kouluympäristöön kuuluvia välipaloja. Koululaisten ruokaympäristö on aikuisten vastuualuetta ja aikuiset ovat vastuussa siitä, että tarjolla olevat vaihtoehdot edistävät lasten ja nuorten terveyttä.

Hinta-arvio: Riippuu toteutuksesta

JATKOTYÖSTÖN KOMMENTIT: Idea siirretään ei-eteneviin, sillä välipala-automaattien toimintaperiaatteen ja käytännön järjestelyjen vuoksi ideaa ei voida toteuttaa osallistuvan budjetoinnin rahalla. Kouluilla on mahdollisuus edistää asiaa esimerkiksi yhteistyössä oppilaskunnan kanssa.

# data[].attributes.headline
28. Parempi koulun piha Tupoksen yläasteelle

# data[].attributes.subject
28. Parempi koulun piha Tupoksen yläasteelle

# data[].attributes.body
Enemmän asioita yläasteen koulun ulkopihalle.

Valmistelu: Millaisia asioita kaivattaisiin ja mille koululle?

Hinta-arvio: 10 000 euroa

JATKOTYÖSTÖN KOMMENTIT: Alkuperäinen idea tullut Tupoksen koululta, joten päivitetään se idean nimeksi

# data[].attributes.headline
29. Uusia sohvia yläkoululle => Uusia sohvia yläkouluille

# data[].attributes.subject
29. Uusia sohvia yläkoululle => Uusia sohvia yläkouluille

# data[].attributes.body
Uusia löhöilyyn sopivia sohvia yläkoululle.

Valmistelu: Hankittaisiinko sohvia molemmille yläkouluille? Sohvien hankinnassa pitää huomioida, että sohvat tulevat olemaan kovassa käytössä, minkä vuoksi niissä on oltava kestävä kangasmateriaali ja esim. jalat mielellään matalat, jotta kestävät käyttöä. Kangasmateriaalin tulee myös olla helposti puhtaana pidettävää.

Hinta-arvio: 2 500

# data[].attributes.headline
30. Leikkivälineitä koulujen pihoille => Tupoksen koulun peliareenan kunnostaminen

# data[].attributes.subject
30. Leikkivälineitä koulujen pihoille => Tupoksen koulun peliareenan kunnostaminen

# data[].attributes.body
Tupoksen koululta poistettiin erittäin suosittu "donitsi" -leikkiväline pihan uudistuksen yhteydessä. Donitsia toivotaan uudelleen sijoitettavaksi isompien koululaisten pihalle. Donitseja voisi olla useampia eri pihoilla. Lisäksi koulujen pihalle toivotaan lisää keinuja. 5-6-luokkalaisten pihalla ei ole yhtään keinua.

Valmistelu: Tupoksen koulun pihan rakentaminen on vaiheistettu, ja vaihe 3 odottaa vielä investointirahoituspäätöstä. Koska pihan rakentaminen on vaiheessa, ei kannata lähteä toteuttamaan yksittäisten laitteiden hankkimista.

Pihan viihtyisyyttä on mahdollista parantaa muuten osbun rahalla, mutta mitä se voisi olla? Voisiko rahalla toteuttaa esimerkiksi nykyisen peliareenan kunnostamista?

Hinta-arvio: Esimerkiksi peliareenan kunnostaminen 5 000 e

JATKOTYÖSTÖN KOMMENTIT: Muutetaan idean nimeksi Tupoksen koulun periareenan kunnostaminen

# data[].attributes.headline
31. Ulkoliikuntatelineitä Tupoksen koululle => Maalit Tupoksen koulun pihalle

# data[].attributes.subject
31. Ulkoliikuntatelineitä Tupoksen koululle => Maalit Tupoksen koulun pihalle

# data[].attributes.body
Tupoksen koulun pihalle kuntoiluvälineitä, lisäksi uudet maalit ja liukumäki lisäisivät pihan viihtyvyyttä ja lisäisivät liikkumista sekä välitunneilla että vapaa-aikana.

Valmistelu: Hyviä ideoita! Uusi ulkokuntosali löytyy Tupoksen lähiliikunta-alueelta. Liukumäki ei valitettavasti mahdu osbun budjettiin. Maalit on mahdollista hankkia osbun rahalla.

Hinta-arvio: Maalit 1 500-2 000 e/kpl

JATKOTYÖSTÖN KOMMENTIT: Muutetaan idean nimeksi Maalit Tupoksen koulun pihalle ja päivitetään hinnaksi 2 000 euroa.

# data[].attributes.body
Jälkiruokaa kouluun. Kouluissa voisi olla kerran viikossa jälkiruokaa.

Valmistelu: Jälkiruokia on nykyisin tarjolla juhlapyhinä. Kouluruokailussa halutaan panostaa ennen kaikkea ravitsevaan ja terveellisiin ruokiin sekä ravitsemussuositusten mukaisiin ruokailuihin.

Hinta-arvio: Esimerkiksi 5 000 euroa riittää tarjottavasta jälkiruoasta riippuen 1-2 jälkiruokakertaan.

JATKOTYÖSTÖN KOMMENTIT: Siirretään idea ei-eteneviin.

# data[].attributes.body
Limingan kouluille pingispöytiä ja mailoja ja biljardipöytä.

Valmistelu: On mahdollista toteuttaa. Olisiko ajatusta, että mille kouluille ja millaisia välineitä?

Hinta-arvio: Esimerkiksi pingispöytä ulos 4 000e/kpl. Biljardipöytä sisälle 1 000-1 500 e/kpl

JATKOTYÖSTÖN KOMMENTIT: Päivitetään hinnaksi 10 000 euroa.

# data[].attributes.body
Lisää penkkejä koulujen pihoille.

Valmistelu: Onnistuu toteuttaa. Mihin kouluille erityisesti haluttaisiin?

Voidaan toteuttaa joko ostamalla uusia penkkejä. Toinen vaihtoehto olisi toteuttaa idea kunnostamalla Linnukan koulun entiset ulkopenkit/katsomopenkit, jotka voisi käyttää hiottavana ja maalata värikkäiksi.

Hinta-arvio: Uudet penkit 700-900 e/kpl.

Vanhojen penkkien kunnostus yhteensä 4 000 e.

JATKOTYÖSTÖN KOMMENTIT: Päivitetään hinnaksi 4 000 euroa

# data[].attributes.body
Koulujen pihoilla on erittäin vaatimattoman kokoiset jäteastiat, jotka eivät riitä koululaisten roskille ja pihat ovat epäsiistit vähän väliä. Erityisesti lukion alueella ongelma on jatkuva. Olisi myös aivan ajan hengen mukaista, että roskiksia olisi useampi, jotta voi laittaa sekajätteen sekajätteeseen ja esimerkiksi pahvit ja muovit omaansa. Roskiksia tulisi olla myös tarpeeksi. Viihtyvyys lisääntyy aivan varmasti, kun roskat on niille tarkoitetussa paikassa ja ne kierrätetään asianmukaisesti.

Valmistelu: On mahdollista toteuttaa. Suunniteltava vain riittävä tyhjennysväli kiinteistöhoidossa.

Hinta-arvio: Kierrätysroskis 1 400 e/kpl.

JATKOTYÖSTÖN KOMMENTIT: Päivitetään hinnaksi 5 600 euroa.

# data[].attributes.body
Limingan kunta palkkaisi 6-12 nuorta taiteilijaa suunnittelemaan ja maalaamaan 1-2 taideroskista. Palkka olisi kertaluontoinen ns. urakkapalkka ja kunta myös varaisi budjetista rahaa myös materiaaleihin (spraymaalit, pinnoite lakka, puhdistusaineet tms.) Roska-astiat voisi olla kierrätettyjä, esimerkiksi aiemmin käytössä olleita, jotka on tuherrettu, jotka puhdistettaisiin ja pohjamaalattaisiin ennen koristelua. Projektia varten voidaan valita yhteinen teema, esimerkiksi jonkin sellaisen teeman perusteella, jota Limingan kunta haluaisi tänä vuonna tuoda esille.

Värikkäät ja miellyttävän näköiset roskikset voisivat kannustaa kuntalaisia lopettamaan roskaamisen ja ne myös toisivat väriä ja luovuutta esimerkiksi puistoihin ja muuten katukuvaan.

Valmistelu: Hyvä idea! Onnistuisiko, jos yhdistetään toisen idean kanssa, jossa esitetään uusien roskisten ostamista? Uudet roskikset maksavat 500 e/kpl.

Toinen vaihtoehto toteuttaa maalaamalla vanhoja roskiksia.

Hinta-arvio: Alustava arvio 5 000e.

# data[].attributes.body
Kauniita, erikoisia ja koristeltuja ja houkuttelevia roskakoreja ympäri Liminkaa.

Valmistelu: Kiva idea! Voitaisiinko yhdistää taideroskis-idean kanssa?

Hinta-arvio: Uudet roskikset 500 e/kpl

JATKOTYÖSTÖN KOMMENTIT: Yhdistetään idea taideroskisten kanssa.

# data[].attributes.headline
38. Pieniä roskiksia julkisille paikoille

# data[].attributes.subject
38. Pieniä roskiksia julkisille paikoille

# data[].attributes.body
Ehdotan, että kunta hankkii 5 pientä roskista yleisille paikoille. Se helpottaisi roskien laittamista roskikseen.

Mahdollisia sijainteja pienille roskiksille olisi:

- Lakeustalon edusta

- Meijerintien ja Kauppakadun risteys

- Meijerintien ja Liminganraitin risteys

- Lumijoentien ja Iivarinpolun risteys

- Kirjastolle johtavan sorapintaisen pyörätien varrella olevan penkin vieressä

Valmistelu: Hyvä idea, joka on mahdollista toteuttaa.

Hinta-arvio: 500 e/kpl

--> 5 kpl 2 500e

JATKOTYÖSTÖN KOMMENTIT: Päivitetään hinta 3 000 euroon.

# data[].attributes.body
Roska-astioiden lisääminen Ojanperänkangas-Okkosenranta alueella kävelyreiteille, esim uuden "pururadan" molempiin päihin sekä muuallekin pyöräteiden varsille, jotta innostaisi ihmisiä keräämään koirien kakat roskiksiin. Nyt on pitkiäkin välejä, joilla roskiksia ei ole ollenkaan, ja koirankakkaa on tienvarsilla paljon.

Valmistelu: Mahdollista toteuttaa. Kuinka monta roskista olisi hyvä määrä?

Hinta-arvio: 500 e/kpl

JATKOTYÖSTÖN KOMMENTIT: Siirretään idea ei-eteneviin. Kunnassa ei ole erillisia koirankakkaroskiksia, vaan koirankakat voi laittaa tavallisiin roska-astioihin.

# data[].attributes.body
Sarvela salin äänentoisto kuntoon, jotta siellä vois esittää elokuvia. Esim kerran kuussa aikuisille ja kerran kuussa lapsille. Jos Limingasta ei löydy yrittäjää, niin joku Oulun elokuvateattereiden pyörittäjistä vois käydä pari kertaa kuussa. Voitot yrittäjälle ja salin käyttö hänelle ainakin aluksi ilmainen. Elokuvien pitäisi olla suht uusia, eikä mitään klassikoita tai ikivihreitä.

Valmistelu: Kiva idea! Tekniset puitteet ovat jo kunnossa. Elokuvia kysytään paljon, mutta toimijan löytäminen on suurin haaste. Ehkä osallistavasta budjetoinnista voisi tarjota kuntalaisille elokuvaillan ja sitä kautta saada homman käyntiin?

Hinta-arvio: Riippuu toteutuksesta

JATKOTYÖSTÖN KOMMENTIT: Siirretään ei-eteneviin, kunta edistää asiaa muuten kuin osallistuvan budjetoinnin kautta.

# data[].attributes.body
Retkellä käytäisiin eri Powerpark-laitteissa ja syömässä ruuan. Hyödyttäisi erityisesti vähävaraisia perheitä.

Valmistelu: Tärkeä ajatus idean taustalla! Powerpark-retkiä on järjestetty vuosittain kesäkuussa sekä toinen retki ennen koulun alkua. Hinta retkelle on ollut 52-62€ riippuen rannekkeesta, hinta on sisältänyt kyydin ja rannekkeen. Retkille on ollut mahdollisuus osallistua myös tuetusti, jolloin kunta on tukenut ilmaisen kyydin muutamille.

Idean kohdalla olisi mietittävä, että tarjotaanko ilmainen reissu ja miten silloin saadaan sinne ne, jotka tarvitsisivat tätä tukea? Toinen vaihtoehto olisi, että järjestetään retki ja käytetään osbun rahaa niin, että varataan ilmaispaikkoja.

Hinta-arvio: Riippuu toteutuksesta.

# data[].attributes.body
Yhteisöllinen kylätapahtuma puiston alueelle, jossa lisätään alueen asukkaiden yhteisöllisyyttä. Tapahtumasta voisi tulla jatkuva tapahtuma lähialueen asukkaille. Järjestetään tapahtuman yhteyteen alueen siivouskävely, syyskirppis, lajikokeiluja, makkaranpaistoa ja yhdessäoloa.

Valmistelu: Hyvä idea! Millaisiin asioihin osbun rahaa käytettäisiin?

Hinta-arvio: Riippuen toteutuksesta

JATKOTYÖSTÖN KOMMENTIT: Rahaa voitaisiin käyttää esimerkiksi esiintyjäpalkkioihin ja tapahtuman äänentoistoon. Päivitetään hinnaksi 2 500 euroa.

# data[].attributes.body
Illallisella olisi myös ohjelmaa esimerkiksi disco ja esiintyjä.

Valmistelu: Tosi hauska idea! Minkä ikäisille tapahtuma järjestettäisiin? Vaatii tapahtuman toteutuksen tarkempaa miettimistä, kuten miten ruokailu hoidetaan.

Hinta-arvio: Alustava arvio 2 000e

JATKOTYÖSTÖN KOMMENTIT: Päivitetään hinta 2 500 euroa

# data[].attributes.headline
40. Jouluvaloja => Jouluvaloja Tupokseen

# data[].attributes.subject
40. Jouluvaloja => Jouluvaloja Tupokseen

# data[].attributes.body
Lisää jouluvaloja Tupokseen.

Valmistelu: Kiva idea! Vaatii vielä suunnittelua ja sähköselvitystä. Onko toiveita, millaisia jouluvaloja ja mihin?

Hinta-arvio: 5 000 e

JATKOTYÖSTÖN KOMMENTIT: Päivitetään idean nimeksi Jouluvaloja Tupokseen.

# data[].attributes.body
Kirjastoon lainattavaksi ja pelattavaksi uusia pelejä. Voisi olla myös peli-iltoja lapsille ja nuorille.

Valmistelu: Olisiko lautapelejä vai mitä pelejä?

Hinta-arvio: Riippuen hankittavista peleistä

JATKOTYÖSTÖN KOMMENTIT: Päivitetään hinnaksi 500 euroa.

# data[].attributes.headline
46. VR-laseja kirjastoihin => VR-laseja ja pelikonsoli kirjastoon

# data[].attributes.subject
46. VR-laseja kirjastoihin => VR-laseja ja pelikonsoli kirjastoon

# data[].attributes.body
Limingan ja Tupoksen kirjastoon lainattavaksi vr-laseja.

Valmistelu: VR-lasit ovat sinänsä hyvä idea. Ne vaativat kuitenkin tietokoneen ja järjestelmän pelaamista varten. Mitä pitäisi ottaa huomioon yhteentoimivuudessa?

Hinta-arvio: 1 500 euroa

JATKOTYÖSTÖN KOMMENTIT: Mahdollista toteuttaa Limingan kirjastolle

# data[].attributes.headline
47. Piano Limingan kirjastoon => Sähköpiano Limingan kirjastolle

# data[].attributes.subject
47. Piano Limingan kirjastoon => Sähköpiano Limingan kirjastolle

# data[].attributes.body
Antaa tilaisuuden harjoitella esiintymistä sekä nauttia elävästä musiikista. Useilla muilla paikkakunnilla on vastaavia toteutuksia. Pohdittavaksi voi jättää esimerkiksi hiljaisen ajan, esimerkiksi 16-18 soittokiellon, jos haluaa mahdollistaa hiljaisen tilan.

Valmistelu: Idea voisi olla toteutettavissa sähköpianomallilla kuulokkeiden kanssa kirjaston monitoimiluokassa.

Hinta-arvio noin 1 000 e.

JATKOTYÖSTÖN KOMMENTIT: Päivitetään idean nimeksi Sähköpiano Limingan kirjastolle

# data[].attributes.headline
48. Yhteisöllinen viljely - kasvimaat Liminkaan ja Tupokseen

# data[].attributes.subject
48. Yhteisöllinen viljely - kasvimaat Liminkaan ja Tupokseen

# data[].attributes.body
Liminkaan ja Tupokseen perustetaan kasvimaat yhteisölliseen viljelyyn. Samalla omavaraisuustietoa voidaan siirtää sukupolvelta toiselle. Kasvimaat ovat vapaasti kuntalaisten käytössä ja niistä voi hakea omiin tarpeisiin syötävää.

Valmistelu: Ihana idea, mutta toteutus vaatii useamman asian miettimistä, esimerkiksi kasteluveden järjestäminen. Olisiko ajatusta, missä tällaiset kasvimaat voisivat sijaita? Löytyisikö joku yhteistyökumppani vastaamaan organisoimisesta ja ylläpidosta?

Hinta-arvio: Riippuu toteutuksesta

JATKOTYÖSTÖN KOMMENTIT: Siirretään idea ei-eteneviin, sillä syntyy pysyviä ylläkustannuksia eikä idea ole toteutettavissa kunnan organisoimana. Mikäli asiasta kiinnostuneita löytyy, voi kuntaan olla yhtedessä maanvuokrauksesta.

# data[].attributes.headline
49. Nuorille kesätöitä ja futiskerhoja lapsille kesällä

# data[].attributes.subject
49. Nuorille kesätöitä ja futiskerhoja lapsille kesällä

# data[].attributes.body
Tarjotaan kesätöitä nuorille siten että nuoret pitävät Tupoksen uudella jalkapallokentällä futiskerhoja lapsille kesäloma-aikaan.

Valmistelu: Kiva idea! Toteutuksessa on kuitenkin monta mietittävää asiaa. Kunnalla on jo olemassa käytäntöjä kesätöiden osalta, saisiko siihen yhdistettyä tai olisiko toteutettavissa yhteistyöllä?

Hinta-arvio: Riippuu toteutuksesta

JATKOTYÖSTÖN KOMMENTIT: Kerhoja voitaisiin toteuttaa eri puolilla Liminkaa. Päivitetään hinnaksi 800 euroa

# data[].attributes.headline
50. Vanhuksille esiintyjiä. Ja ulkoiluttajia nuorista. => Ohjelmaa vanhusten viikon yhteyteen

# data[].attributes.subject
50. Vanhuksille esiintyjiä. Ja ulkoiluttajia nuorista. => Ohjelmaa vanhusten viikon yhteyteen

# data[].attributes.body
Ikäihmisten palvelukoteihin muusikoita esiintymään, ja nuoria palkattaisiin palvelukoteihin käyttämään vanhuksia ulkoilemassa pyörätuolilenkeillä ym.

Valmistelu: Vanhusten palvelukodit eivät ole kunnan vastuualueella olevaa toimintaa.

Voisiko muokata ideaa niin, että järjestettäisiin esimerkiksi Heikki Sarvela-salissa tai Lakeustalolla ohjelmaa / esiintymisiä (vaikka osana vanhusten viikkoa)?

Hinta-arvio: Riippuu toteutuksesta

JATKOTYÖSTÖN KOMMENTIT: Muokataan idean nimeksi Ohjelmaa vanhusten viikon yhteyteen. Muokataan hinnaksi 2 000 euroa.

# data[].attributes.headline
51. Sydäniskureita lisää lisäämään kuntalaisten sydän turvallisuutta

# data[].attributes.subject
51. Sydäniskureita lisää lisäämään kuntalaisten sydän turvallisuutta

# data[].attributes.body
Liminkaan voisi hankkia lisää sydäniskureita eli defibrillaattoreita. Ne ovat tärkeitä siksi, että niillä voi kuka vaan auttaja auttaa pelastamaan toisen ihmisen hengen elvytystilanteessa. Niitä voisi hankkia ainakin 4 kpl. Yhden Krankka areenalle, yhden Ojanperän koululle, yhden Liminganlahden koululle ja yhden Tupoksen koululle. Kouluille siksi, että niissä on päivittäin satoja ihmisiä lisäksi iltaisin toimintaa. Krankka areenalla taas paljon harrastustoimintaa ja tapahtumia ym jolloin voi olla paljon väkeä paikalla yhtäaikaa. On myös todella positiivista mainosta Limingan kunnalle, että täällä pidetään kuntalaisten ja vieraiden sydämestä huolta.

Valmistelu: Hyvä ja tärkeä aihe! Tupoksen koululla on jo sydäniskuri. Hankittavissa sydäniskureissa olisi huomioitava, että niissä on selkeät ohjeet myös ei-ammattilaiskäyttäjille, ja ne sopivat käytettäväksi myös lapsille (antaa rytmin painon mukaan). Sydäniskurit voisi hankkia esimerkiksi ulos liikuntapuistoon ja sisälle Linnukka-hallille, eli paikkoihin, joissa on paljon liikuntatoimintaa.

Hinta-arvio: Esimerkiksi sydäniskuri + sisäkaappi 2 100 e. Sydäniskuri + ulkokaappi 2 700 e. Yhteensä olisivat 4 800 e.